CELEX: 32021R0376
Language: lv
Date: 2021-02-24 00:00:00
Title: Komisijas Regula (ES) 2021/376 (2021. gada 24. februāris), ar ko nosaka pagaidu aizliegumu Eiropas Savienības dalībvalsts karoga kuģiem zvejot sarkanasarus NAFO 3M zonā

3.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 72/9
               
            
         KOMISIJAS REGULA (ES) 2021/376
         (2021. gada 24. februāris),
         ar ko nosaka pagaidu aizliegumu Eiropas Savienības dalībvalsts karoga kuģiem zvejot sarkanasarus NAFO 3M zonā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
         tā kā:
         
                     (1)
                  
                  
                     Padomes Regulā (ES) 2021/92 (2) ir noteiktas kvotas 2021. gadam.
                  
               
                     (2)
                  
                  
                     Saskaņā ar Komisijas rīcībā esošo informāciju Eiropas Savienības dalībvalsts karoga kuģi vai kuģi, kas reģistrēti Eiropas Savienības dalībvalstī, ar nozveju no sarkanasaru krājuma NAFO 3M zonā pilnībā apguvuši laikposmam līdz 2021. gada 1. jūlijam (neieskaitot) iedalīto vidusposma kvotu.
                  
               
                     (3)
                  
                  
                     Tāpēc jāaizliedz ar šo krājumu saistītu specializētās zvejas darbību veikšana līdz 2021. gada 30. jūnijam,
                  
               IR PIEŅĒMUSI ŠO REGULU.
         
            1. pants
            Kvotas pilnīga apguve
            Nozvejas kvotu, kas attiecībā uz sarkanasaru krājumu NAFO 3M zonā Eiropas Savienības dalībvalstīm iedalīta laikposmam no 2021. gada 1. janvāra līdz 2021. gada 30. jūnijam, uzskata par pilnībā apgūtu no šīs regulas pielikumā noteiktās dienas.
         
         
            2. pants
            Aizliegumi
            Ar šīs regulas 1. pantā minēto krājumu saistītas specializētās zvejas darbības, kuras veic Eiropas Savienības dalībvalsts karoga kuģi vai kuģi, kas reģistrēti Eiropas Savienības dalībvalstī, ir aizliegtas no minētajā pielikumā noteiktās dienas līdz 2021. gada 30. jūnijam.
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 24. februārī
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Padomes Regula (ES) 2021/92 (2021. gada 28. janvāris), ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 31, 29.1.2021., 31. lpp.).
      
      
         
            PIELIKUMS
            
                        Nr.
                     
                     
                        02/TQ92
                     
                  
                        Dalībvalsts
                     
                     
                        Eiropas Savienība (visas dalībvalstis)
                     
                  
                        Krājums
                     
                     
                        RED/N3M.
                     
                  
                        Suga
                     
                     
                        Sarkanasari (Sebastes spp.)
                     
                  
                        Zona
                     
                     
                        
                           NAFO 3M
                     
                  
                        Aizlieguma periods
                     
                     
                        no 2021. gada 10. februāra plkst. 24.00 (UTC) līdz 2021. gada 30. jūnijam